આ બનાવમાં આરોપીઓને પકડવા માટે તા. ૦૬ જુલાઈના રોજ જિલ્લા પોલીસ વડાને રજૂઆત કરતા આરોપીને પકડી પાડવાની ખાતરી આપવામાં આવી હતી. પરંતુ આ બનાવના ૧૦ દિવસ બાદ કોઈ આરોપીની ધરપકડ કરવામાં આવી નથી. આથી તા. ૦૯ જુલાઈના રોજ દલિત પરિવાર અને તેમના ટેકેદારોએ કલેક્ટર કચેરીમાં પ્રતિક ઉપવાસ શરૂ કર્યા હતા. આ ઉપરાંત કલેક્ટર કચેરીમાં આવેદનપત્ર આપવામાં આવ્યુ હતું. આ આવેદનમાં જણાવ્યા મુજબ આરોપીઓ અમારા મકાન અને પ્લોટ પચાવી પાડવાના ઈરાદાઓથી આજુબાજુ ઉકરડા નાખે છે. આ ઉપરાંત અવારનવાર હુમલા પણ કરે છે. આથી અમારા જીવનું જોખમ હોવાથી આરોપી ન પકડાઈ ત્યાં સુધી ઉપવાસ આંદોલન શરૂ કરીએ છીએ. આ બાબતે કોઈ અઘટિત બનાવ બનશે તો તેની જવાબદારી સરકાર અને પોલીસની રહેશે તેવી ચીમકી પણ આપવામાં આવી છે.